Astudiaeth Achos – MB

Mae MB yn fachgen 12 oed sy’n byw yn ardal Blaenau Gwent. Mae MB yn byw gyda’i riant a'i frawd iau. Mae MB yn ymweld â’i dad bob penwythnos yn nhŷ tad a mam-gu ei dad.

Nid yw MB erioed wedi bod yn hysbys i’r Gwasanaeth Troseddau Ieuenctid o’r blaen a dyma ei ymyriad REACH cyntaf.

Atgyfeiriodd Heddlu Gwent MB ar ôl i MB ymosod ar gyfoed, ond mewn cyfweliad dywedodd MB ei fod wedi ymddwyn fel hyn i amddiffyn ei hun.

Cynhaliwyd asesiad gydag MB a’i fam, a chytunwyd y byddai MB yn cwblhau gwaith ar y canlynol:

* Archwilio canlyniadau fy ymddygiad
* Gwella fy mherthynas gyda fy nheulu
* Derbyn cefnogaeth gyda fy iechyd meddwl
* Gwylio’r fideo “One Punch Kills”
* Archwilio fy nicter a’m hemosiynau

Roedd yn amlwg bod MB wedi profi trawma drwy gydol ei blentyndod drwy fod yn dyst i drais yn y cartref, symudiadau ac aflonyddwch aml, tor-perthynas, a’r hyn a ddarganfuwyd yn ddiweddarach, sef ei fod wedi dioddef bwlio.

O hyn, cynhaliwyd sgyrsiau gofalus gydag MB am ei iechyd meddwl, a nodwyd ar sail yr hyn a ddywedodd MB ei fod wedi cael trafferth yn yr ysgol am gyfnod mor hir yn sgil cael ei fwlio bob dydd. Cynhaliwyd ymgynghoriad CAMHS gyda’n nyrs glinigol arbenigol, a oedd yn gallu fy nghefnogi i archwilio iechyd meddwl MB a darparu cyngor, cymorth ac arweiniad priodol i MB a’i riant.

Dros amser, datblygwyd cydberthynas a llwyddodd MB i wneud newidiadau cadarnhaol i’w ymddygiad a gwelliannau i’w iechyd meddwl. Cynhaliwyd trafodaethau gydag MB a’i riant ar weithredu’r strategaethau ymdopi cadarnhaol a nodwyd gan MB. Dros amser, roedd MB yn gallu trafod sut roedd yn teimlo a sut y gall ymdrin yn gadarnhaol â meddyliau a theimladau anodd mewn ffordd ddiogel yn y dyfodol.

Roedd MB yn gallu nodi canlyniadau ei weithredoedd, ar ôl cael trafferth wrth reoli ei emosiynau’n effeithiol o’r blaen, ac roedd hefyd yn gallu nodi strategaethau ymdopi eraill. Buom yn archwilio ystyr hunanamddiffyn; mae MB bellach yn deall i bob pwrpas beth mae’n ei olygu a sut mae’n berthnasol.

Llwyddodd MB i gwblhau pob un o’r targedau ar ei gynllun ymyrryd, gan ymgysylltu’n llawn â’r ymyriad REACH tri mis. Mae achos MB bellach wedi cau.